Бабрий
Синовете на селянин

Превод от неизвестен език: Иван Генов, —

chitanka.info

Живеел в стари времена един старик.

Дарен бил с много синове. На смъртното

легло с тих глас заръчал да му донесат

сноп тънки пръчици. Донесли ги след миг.

„Чеда, опитайте се да ги счупите —

бащата казал, — както са завързани.“

Опитали се, но напразно. „А сега

чупете по една.“ Това те сторили

със лекота. Тогава рекъл старецът:

„Деца, ако живеете задружно,

не може никой да ви навреди, дори

да бъде силен; щом не се разбирате,

съдбата ви ще е като на пръчките!“

Че братството е добродетел най-добра

и е за слабите защита сигурна,

ни поучава тази малка приказка.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.